***Výbor***

 ***Národnej rady Slovenskej republiky***

***pre pôdohospodárstvo a životné prostredie***

 50. schôdza výboru

 CRD:1571/2018

**205**

**U z n e s e n i e**

**Výboru Národnej rady Slovenskej republiky**

**pre pôdohospodárstvo a životné prostredie**

**z 10. októbra 2018**

k vládnemu návrhu zákona o poplatkoch za uloženie odpadov a o zmene a doplnení zákona č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov (tlač 1070)

 **Výbor Národnej rady Slovenskej republiky**

 **pre pôdohospodárstvo a životné prostredie**

 **A. s ú h l a s í**

s vládnym návrhom zákona o poplatkoch za uloženie odpadov a o zmene a doplnení zákona č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov (tlač 1070) s týmito pripomienkami:

1. **K čl. I, § 2**

V čl. I, § 2 písm. e) sa vypúšťa slovo „aktuálnom“.

Pozmeňujúci návrh vypúšťa nadbytočné slovo.

1. **K čl. I, § 4**

V čl. I, § 4 ods. 3 sa slovo „uložený“ nahrádza slovom „uložené“.

Pozmeňujúci návrh gramatickej povahy.

**3. K čl. I, § 7 ods. 1**

V čl. I § 7 odsek 1 znie:

„(1) Príjmy podľa § 6 ods. 3 vo výške podľa osobitného predpisu13)použije Environmentálny fond pre

 a) obec, na území ktorej sa nachádza skládka odpadov alebo odkalisko, a obec, ktorej územím prechádza príjazdová účelová komunikácia,14)

b) obec, ktorá spĺňa podmienky ustanovené v odseku 9, do 30. septembra príslušného kalendárneho roka na základe žiadosti,

c) fyzické osoby-podnikateľov alebo právnické osoby, ktoré podnikajú v odpadovom hospodárstve, a obce,15)

d) fyzické osoby-podnikateľov a právnické osoby, ktoré preukážu, že v rámci svojho výrobného procesu znížia produkciu odpadov.15)“.

Poznámka pod čiarou k odkazu 15 znie:

„15) Zákon č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov.“.

Nasledujúce odkazy a poznámky pod čiarou sa primerane prečíslujú.

Legislatívno-technická úprava: doplnenie obce, ktorej územím prechádza príjazdová účelová komunikácia. Ide o zosúladenie so znením odseku 3. Zároveň je pri subjektoch, ktorým môžu byť poskytnuté prostriedky Environmentálneho fondu z príjmov z uloženia odpadov vo forme dotácií, doplnený odkaz na príslušný právny predpis.

**4. K čl. I, § 7**

V čl. I, § 7 ods. 2 a 3 sa vypúšťajú slová „aktuálneho stavu podľa“.

Pozmeňujúci návrh vypúšťa nadbytočné slová.

 **5. K čl. I, § 7 ods. 3**

 V čl. I § 7 ods. 3 prvej vete sa nad slovom „komunikácia“ vypúšťa odkaz 14.

Legislatívno-technická úprava: v nadväznosti na zmenu v odseku 1 písm. a).

 **6. K čl. I, § 7**

V čl. I, § 7 ods. 5 sa slová „môže obec použiť“ nahrádzajú slovami „obec použije“.

Pozmeňujúci návrh terminologicky precizuje navrhované ustanovenie v zmysle taxatívne uvedenej povinnosti obce použiť príspevky podľa návrhu zákona len na vymedzený účel.

 **7. K čl. I, § 7**

V čl. I, § 7 ods. 7 úvodnej vete sa slovo „zlepšenie“ nahrádza slovami „účely zlepšenia“ a v § 7 ods. 8 sa slová „Na účel“ nahrádzajú slovami „Za použitie na účely“.

Pozmeňujúci návrh pojmovo zosúlaďuje citované ustanovenia so znením čl. I, § 7 ods. 5 a 6 návrhu zákona.

 **8. K čl. I, § 7**

V čl. I, § 7 ods. 9 písm. c) sa slovo „vzniknutého“ nahrádza slovom „vzniknutých“.

Pozmeňujúci návrh gramatickej povahy.

**9. K čl. I, § 7**

V čl. I, § 7 sa druhý odsek 9 označuje ako odsek 11, za slovo „skládka“ sa vkladá slovo „odpadov“.

Pozmeňujúci návrh pojmovo precizuje predmetné ustanovenie, nakoľko v návrhu zákona nebola pri pojme „skládka odpadov“ zavedená legislatívna skratka.

**10. K čl. I, § 9**

V čl. I, § 9 ods. 1 a ods. 3 písm. b) sa za slovo „poplatok“ vo všetkých tvaroch vkladajú slová „za uloženie odpadov“.

Pozmeňujúci návrh doplnením predmetných slov reaguje na skutočnosť, že v návrhu zákona nebola zavedená legislatívna skratka „poplatok“.

**11. K čl. I, § 9**

V čl. I, § 9 ods. 3 písm. d) sa pred slovo „rok“ vkladá slovo „kalendárny“.

Pozmeňujúci návrh pojmovo zosúlaďuje citované ustanovenia skutkovej podstaty správneho deliktu so znením čl. I, § 4 ods. 6 a 7 návrhu zákona.

**12. K čl. I, § 9**

V čl. I, § 9 ods. 3 písm. j) sa slová „§ 6 ods. 8“ nahrádzajú slovami „§ 11 ods. 3“, v písm. k) sa slová „§ 6 ods. 9“ nahrádzajú slovami „§ 11 ods. 3“ a v písm. l) sa slová „§ 6 ods. 10“ nahrádzajú slovami „§ 6 ods. 8“.

Pozmeňujúci návrh koriguje nesprávne použité vnútorné odkazy, ako aj odkazy na neexistujúce ustanovenia v citovaných ustanoveniach skutkových podstát správnych deliktov.

**13. K čl. I, § 10**

V čl. I, § 10 úvodná veta znie:

„Vláda Slovenskej republiky nariadením ustanoví“.

Pozmeňujúci návrh precizuje navrhované ustanovenie v zmysle zaužívanej legislatívno-technickej praxe.

**14. K čl. I, § 10**

V čl. I, § 10 písm. e) sa slová „prostriedkov Environmentálneho fondu z príjmov“ nahrádzajú slovami „príjmov Environmentálneho fondu“.

Pozmeňujúci návrh pojmovo precizuje citované ustanovenie v zmysle terminológie použitej v návrhu zákona (napr. čl. I, § 6 ods. 3 návrhu zákona).

**15. K čl. I, § 11**

V čl. I, § 11 ods. 3 písm. a) sa za slovo „územia“ vkladá čiarka a slová „každej obce, na území ktorej sa nachádza skládka odpadov alebo odkalisko“ sa nahrádzajú slovami **„**ktoré na území danej obce skládka odpadov alebo odkalisko zaberá,“.

Pozmeňujúci návrh pojmovo zjednocuje navrhované znenie so znením čl. I, § 7 ods. 2 návrhu zákona.

**16. K čl. I, § 11**

V čl. I, § 11 ods. 3 písm. b) sa slová „údaje o rozlohe územia jednotlivých obcí, ktorými“ nahrádzajú slovami „informáciu o veľkosti územia každej obce, ktorou“.

Pozmeňujúci návrh pojmovo zosúlaďuje citované ustanovenie so znením čl. I, § 11 ods. 3 písm. a) návrhu zákona.

**17. K čl. II, bodu 5**

V čl. II bode 5 § 4d ods. 1 úvodnej vete sa slová „§ 3 ods. 1 písm. v)“ nahrádzajú slovami „osobitného predpisu12n)“.

Poznámka pod čiarou k odkazu 12n znie:

„12n) § 4 písm. b) a c) nariadenia vlády Slovenskej republiky č. .../2018 Z. z., ktorým sa ustanovuje výška sadzieb za uloženie odpadov a podrobnosti súvisiace s prerozdeľovaním príjmov z poplatkov za uloženie odpadov.“.

Ide o precizovanie legislatívneho textu v nadväznosti na príjmy z poplatkov za uloženie odpadov, ktoré sú výlučne určené ako prostriedky Environmentálneho fondu pre obce, subjekty odpadového hospodárstva a podnikateľské subjekty s výrobným procesom vo forme dotácií za podmienok ustanovených zákonom č. 587/2004 Z. z.

**18. K čl. II, 5. bodu**

V čl. II, 5. bode, § 4d ods. 1 písm. a) sa slovo „jeho“ nahrádza slovom „ich“.

Pozmeňujúci návrh gramatickej povahy.

**19. K čl. II, 5. bodu**

V čl. II, 5. bode, § 4d ods. 5 písm. e) sa vypúšťajú slová „a stručný opis projektu“ a v písm. i) sa na začiatok vkladá slovo „stručný“.

Pozmeňujúci návrh koriguje duplicitne uvedenú náležitosť žiadosti o podporu v písmene i).

**20.K čl. II, 5. bodu**

V čl. II, 5. bode, § 4d ods. 5 písm. h) sa slovo „jej“ nahrádza slovom „jeho“.

Pozmeňujúci návrh gramatickej povahy.

**21. K čl. II, 5. bodu**

V čl. II, 5. bode, § 4d ods. 5 písm. k) sa na konci pripájajú slová „zverejnená podľa § 4 ods. 2“.

Pozmeňujúci návrh dopĺňa vnútorný odkaz v zmysle platného znenia novelizovaného zákona.

**22. K čl. II, bodu 5**

 V čl. II bode 5 § 4d ods. 7 sa odkaz „12n“ nahrádza odkazom „12o“ a poznámka pod čiarou k odkazu 12n sa označuje ako poznámka pod čiarou k odkazu 12o.

Legislatívno-technická úprava: zmena v označení odkazu v nadväznosti na vloženie nového odkazu v odseku 1.

**23. K čl. II, 5. bodu**

V čl. II, 5. bode, § 4d ods. 10 sa slová „vykonávací predpis“ nahrádzajú slovami „všeobecne záväzný právny predpis vydaný podľa § 13“.

Pozmeňujúci návrh pojmovo precizuje predmetné ustanovenie.

**24. K čl. II, 5. bodu**

V čl. II, 5. bode, poznámke pod čiarou k odkazu 12n sa citácia „§ 42 ods. 8 zákona č. 25/2006 Z. z. v znení neskorších predpisov.“ nahrádza citáciou „§ 53 ods. 8 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.“.

Pozmeňujúci návrh precizuje znenie citovaného odkazu na poznámku pod čiarou uvedením platného právneho predpisu.

**25. K čl. II, bodu 6**

 V čl. II bode 6 sa slová „odkazom „12n)““ nahrádzajú slovami „odkazom „12o)““.

Legislatívno-technická úprava: zmena v označení odkazu v nadväznosti na vloženie nového odkazu v odseku 1.

**26. K čl. I, 1. prílohe**

V čl. I, 1. prílohe, položke kódu 20 01 35 sa vypúšťa symbol „\*)“.

Pozmeňujúci návrh vypúšťa nadbytočný symbol – odkaz na neexistujúcu poznámku.

**27. K čl. I, 2. prílohe**

V čl. I, 2. prílohe sa slovo „vzniknutého“ nahrádza slovom „vzniknutých“.

Pozmeňujúci návrh gramatickej povahy.

**28. K čl. I, 5. prílohe**

V čl. I, 5. prílohe, poznámke pod čiarou k odkazu 21 sa slová „Prílohy č. 1, prílohy č. 2 a prílohy č. 3“ nahrádzajú slovami „Prílohy č. 1 až 3“.

Pozmeňujúci návrh legislatívno-technickej povahy precizuje predmetnú citáciu.

 **B. o d p o r ú č a**

 **Národnej rade Slovenskej republiky**

vládny návrh zákona o poplatkoch za uloženie odpadov a o zmene a doplnení zákona č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov (tlač 1070) **schváliť s pripomienkami.**

Vladimír **Matejička** Peter **A n t a l**

overovateľ výboru predseda výboru